rlitschk/wikidir huggingface dataset:
741: Dat Frankenriek warrt unner Karl Matell siene beiden Söhns Pippin un Karlmann updeelt. 2012: Wegen Doping nimmt de Weltradsportverband UCI Lance Armstrong all Titel siet den 1. August 1998 weer af un sparrt hüm tietlevens. 1511: Erasmus Reinhold, düütsch Astronom un Mathematiker († 1553) 1811: Franz Liszt, ungaarsch Komponist un Pianist († 1886) 1844: Louis Riel, Indianerföhrer in Kanada († 1885) 1844: Sarah Bernhardt, fransch Schauspelersche un Weltstar († 1923) 1861: Francis Louis Sperry, US-amerikaansch Chemiker († 1906) 1881: Kristian Prestrud, norweegsch Polarforscher († 1927) 1881: Karl Zoeppritz, düütsch Eerdwetenschoppler un Seismoloog († 1908) 1892: Hans Albrecht Freiherr von Rechenberg, düütsch Politiker un Bundsdagsafordneter († 1953) 1903: George Wells Beadle, US-amerikaansch Bioloog un Nobelpriesdräger († 1989) 1914: Delbert Lamb, US-amerikaansch Iesflinklöper († 2010) 1917: Joan Fontaine, US-amerikaanisch-britisch Filmschauspelerin († 2013) 1919: Doris Lessing, britisch Schrieverin un Nobelpriesdrägerin († 2013) 1933: Donald Herod Peterson, US-amerikaansch Astronaut († 2018) 1936: Wolfgang Sieg, düütsch Schoolmeester un plattdüütsch Schriever († 2015) 1938: Christopher Lloyd, US-amerikaansch Schauspeler 1942: Eberhard Piltz, düütsch Journalist († 2011) 1943: Jan de Bont, nedderlännschen Kameramann, Filmspeelbaas un Filmproduzent 1944: Doris Kunstmann, düütsch Schauspelerin 1948: Uta Stammer, Schauspelerin un Hörspeelsnackerin († 2018) 1952: Jeff Goldblum, US-amerikaansch Schauspeler 1954: Kai-Uwe Bielefeld,
Bi de Russisch Verteidigung (af un to ok Petrow-Verteidigung nöömt) hannelt sück dat um en Anspeel vun dat Schachspeel; se tellt to de Apen Spelen un wurrd ünner de ECO-Nr. C42+C43 führt. De Russisch Verteidigung fangt an mit de Tüüg: 1. e2–e4 e7–e5 2. Sg1–f3 Sg8–f6 Nah 3. Sb1–c3 kann se över dat Dreespringerspeel in dat Veerspringerspeel övergahn. Nah 3. Lf1–c4 ergeven sück Varianten vun dat Löperspeel un – wenn Swaart 3. … Sc6 treckt – vun dat Tweespringerspiel in’n Nahtrecken. De Russisch Verteidigung wurr nah de beid russisch Schachmeestern Petrow (1794–1867) un Jänisch (1813–1872) nöömt. Disse hemm as eerste en nipp un nau Ünnersöken vun dit Anspeel maakt. De Russisch Verteidigung gellt all immer as solide, dwingt aber den Swaarten in völ Afspelen to en groot Nauigkeit. Se is aber dör hör groot Beleevtheit in de aktuell Weltspitze ok all wiet utanalyseert un hörrt bispeelswies to dat Standardrepertoire vun Wladimir Kramnik, Michael Adams, Viswanathan Anand un weer – in de sien aktiv Tiet – en vun de Hööftwappen vun den langjohrigen Schachweltmeester Anatoli Karpow. Dat sück anbeeden 3. Sf3xe5 (ECO-Code C42) is dat Klassische System vun de Russisch Verteidigung. De Tüschentoog 3. … d7–d6 (dat seltene 3. … Sb8–c6
Johann Focke (* 8. Juni 1848 in Bremen; † 10. Dezember 1922 in Bremen) weer en Syndicus vun den Bremer Senaat. He hett dat Focke-Museum in siene Vaderstadt grünnt. Dor is he ok de Baas vun ween. To sien 70. Geboortsdag hett dat dorüm sien Naam kregen. Johann Focke hett up Afkaat studeert. As he dor fardig mit weer, füng he 1875 an un arbeit as Sekretär vun de Regeern för den Bremer Senat. Bito kümmer he sik ok üm de armen Lüde (Armenpleger) un um dat Arbeitshuus. He weer ok Stellvertreder vun den Standesbeamten. Vun 1881 af an hett Focke sik vörnahmen, dat he de Bremensien, de he tohopensammelt harr, enerwegens utstellen woll. Denn konnen ok anner Lüde sik dat mol ankieken. As de Stadtbibliothek 1900 in Bremen in ehr nee Huus bi'n Bahnhoff introcken weer, is dat ole, vörmalige Katharinenklooster free wurrn. In'n Krüüzgang konn he denn dat „Historisch Museum“ upmaken. Korte Tiet later weer dat dor al to eng un he kreeg för sien Utstellen dat vörmalige Olenhuus an de Grotenstraten. Dat is in'n Tweeten Weltkrieg in'n Dutt gahn. Hüdigendags is sien Museum in dat ole Goot „Riensbarg“ in den Bremer Oortsdeel Swachhusen ünnerkamen. 1918 hett dat
Sigmund Freud (boren os Sigismund Schlomo Freud; * 6. Mee 1856 in Freiberg; † 23. September 1939 in London) was een öösterriekschen Neurologe un de Gründer van de Psychoanalyse, ene psychtherapeutsche Methode psychsche Probleme in Gespreken twischen Patschent un Psychoanalytiker to behandeln, in dem dat se as psychsche Konflikte bekeken werden. Freud siene Öldern weren jüüdsch un kemen uut Galizien. He kam in’r mährschen Stad Freiberg up de Welt, dat to de Tied den Kaiseriek Öösterriek tohöre. He kreeg an’r Universiteet Wien 1881 de Promotschoon os enen Dokter för Medizin. Os he 1885 siene Habilitatschoon afsloten hadde, kreeg he de Baantje os Dezent för Neuropathologie un 1902 de Positschoon os Perfesser. Freud hadde al sied 1886 in Wien leevd un in siene egen Praxis arbeed. Na dat de Natschonaalsotschlalisten Öösterriek in’n März 1938 annekteerd hadden, gung Freud na London in dat Exil. Hier bleev he 1939 dood. Andreas Mayer: Sigmund Freud. Zur Einführung. Junius Verlag, Hamborg 2017, ISBN 978-3-88506-090-1. John Forrester, Laura Cameron: Freud in Cambridge. Cambridge University Press, Cambridge, England 2017, ISBN 978-0-521-86190-8. Peter-André Alt: Sigmund Freud. Der Arzt der Moderne. Eine Biographie. Beck, Mönken 2016, ISBN 978-3-406-69688-6 (über das Buch). Adam Phillips: Becoming Freud: The Making of a
1630: Wolf Caspar von Klengel, Architekt un Baumeester ut Sassen († 1691) 1810: Robert Schumann, düütsch Komponist († 1856) 1823: Hans Daniel Johan Wallengren, sweedsch Pastor, Entomoloog un Lepidopteroloog († 1894) 1827: Minna Ziel, düütsch Malerin († 1871) 1848: Johann Focke, Bremer Syndicus un Grünner vun dat Focke-Museum († 1922) 1867: Frank Lloyd Wright, US-amerikaanschen Architekt († 1959) 1882: Selma Zwienicki, een vun de fiev Oppers bi de Riekspogromnacht in Bremen († 1938) 1887: Bruno Peyn, plattdüütsch Schriever († 1970) 1907: Georges Speicher, franzöösch Radrennfohrer († 1978) 1916: Francis Harry Compton Crick, britisch Physiker un Biochemiker, Opdecker vun de DNA un Nobelpriesdräger († 2004) 1918: Robert Preston, US-amerikaansch Schauspeler († 1987) 1921: Suharto, indoneesch Politiker un Präsident van 1967 - 1998 († 2008) 1930: Robert Aumann, US-amerikaansch-israeelsch Mathematiker, Wertschapswetenschapler un Nobelpriesdräger 1936: Kenneth Geddes Wilson, US-amerikaansch Physiker un Nobelpriesdräger († 2013) 1942: Jacques Dubochet, Swiezer Biophysiker un Nobelpriesdräger 1942: Horst Wolter, düütsch Footballnatschonalspeler 1947: Eric Frank Wieschaus, US-amerikaansch Bioloog un Nobelpriesdräger 1955: Griffin Dunne, US-amerikaansch Schauspeler, Speelbaas un Filmproduzent 1955: Tim Berners-Lee, Uutfinner vun dat Internett 1959: Surab Sturua, georgisch Schachspeler 1967: Jasmin Tabatabai, düütsch-iraansch Schauspelerin un Musikerin 1986: Ben Hermans, belgisch Radrennfohrer 632: Mohammed, Prophet vun den Islam (*
Janina Hettich-Walz, boren Janina Hettich (* 16. Juni 1996 in Schramberg) is en düütsch Biathletin. Hör bitlang gröttste Spood is de Gewinn vun de Sülvermedaille mit de düütsch Staffel bi de Weltmeesterschapen 2021. In dat Öller vun teihn Johren fung se up Rollski mit den Langloop an, twee Johr later is se in den Ski-Club in Schönwald intreeden un fung dor mit regelmatig Biathlon-Training an. 2012 wessel se up dat Skiinternat Furtwangen un nah dat Abitur 2014 wurr se as Leistungssportlerin Liddmaat vun de Sportfördergrupp vun de Bundswehr in Todtnau. Janina Hettich-Walz is mit twee jüngeren Geschwistern in Lauterbach upwussen. 2015 geev Hettich-Walz bi de Jöögd-Weltmeesterschaoen in Minsk-Raubitschy hör Instand up internatschoanl Ebene un kunn dor all Platzeeren ünner de best Teihn recken. In dat folgend Johr hett se an de Junioren-WM deelnommen un hett in Martell hör eerst Rennen in’n IBU-Cup bestreeden. De Saison 2016/17 verbroch Hettich-Walz denn in‘n IBU-Junior-Cup, wo se in hör eerst Rennen gliek up den tweeten Platz keem. In den wiederen Verloop vun de Saison kunn se an disse Leistung aber nich mehr anknütten un wurr an’t Enn’n 22. in de Gesamtwertung. Bi hör Deelnahm an de Juniorenweltmeesterschapen in Osrblie keem se in’t Eenzel aber
Karl Rainer (* 5. Februar 1904 in Wien; † 9. Juni 1987 ok dor) weer en öösterrieksch Footballspeler. De Afwehrspeler speel van 1920 bit 1936 för Vienna Wien, mit den he tweemaal össterrieksch Meester wurr. För de öösterrieksch Natschonalmannschap hett he van 1924 bit 1935 insgesamt 40 Lännerspelen maakt. He weer Liddmaat vun dat öösterrieksch „Wunderteam“. 1940 is he in de NSDAP intreeden. Bernd Rohr, Günter Simon: Fußball-Lexikon, 2004 Copress Verlag, ISBN 3-7679-0829-8
Qaraghandy (kasachsch Қарағанды, russ'sch Караганды Karagandy, bit 2009 Karagandinskoye) is een Dörp in Kasachstan in'n Rebeed Noordkasachstan. Dat Dörp liggt in'n Landkreis Nogajbaj bi. De Oort Qaraghandy wurr op den 15. Oktober 1935 ünner den Naam Karagandinskoje as „Staatsfarm“ grünnd. Se harr to Anfang mehrere Instrumente un Veeh. Af 1939 entstunnen mehrere Hüüs as en Postamt, en Bäckeree, een School un mehrere Wahnhuus. De in' Sommer 1941 anfungen Düütsch-Sowjeetsch Oorlog hett den Op ophollen. In den Krieg wurr en wievlich Traktorbrigade bildt. Wiels den Kollen Krieg harr de Oort mehr as 2000 Inwahners. In letzte Tied harr de Oort en groot Bevölkerungsverlust to teken. 2009 wurr dat Dörp to Qaraghandy umnömmt. Qaraghandy befind sück in dat Landkreis Nogajbaj bi in' Maghschan Schumabajew audany in de Oblast Noordkasachstan. 45 Kilometer noordwestlich befind sück de Stadt Bulaevo. Wenige Kilometer wiet weg befind sück de Grenz to de russisch Oblast Omsk. De Inwahnertall nehm stark af in de letzt Johrteihnten. Bi de Volkszählung 1989 tellen Qaraghandy 2343 Inwahners, bi de Volkszählung 1999 weern dat noch 1593, bi de Volkszählung 2009 1077 un bi de Volkszählung 2021 bloot noch 568. Bi de Volkszählung 1989 weern 55% russ'sch un 22% kasach'sch. https://skolib.kz/letopis-sovhoza-karagandinskij/
Hans Egon Reinert (* 24. September 1908 in Saarbrücken; † 23. April 1959 ok dor) weer en düütschen Politiker vun de CDU. Vun Berop weer he Avkaat. Vun Januar 1956 bit Juni 1957 weer he Minister för Justiz, Ünnericht un Volksbildung in Saarland. An 4. Juni 1957 is he to’n Ministerpräsident vun dat Saarland wählt wurrn. Sien besünners Verdeenst weer de Eenigung vun dat christlich Lager in Saarland, indem hüm dat gelungen is, de ehmalgen CVP-Lidmaaten in de CDU to integreeren. To’n Ennen bringen kunn he sien Arbeit nich, wiels he bi en Verkehrsunfall to Dood keem.
Smartwings Slovakia is en slowaaksch Floogsellschopp mit Sitt in Bratislava un en Dochterünnernehmen vun de tschechisch Smartwings. Smartwings Slovakia wurr in’n Mai 2010 dör de Modersellschopp Smartwings grünnd. Smartwings Slovakia bedeent vun de Slowakei ut hööftsächlich Urlaubsdestinatschonen rund um dat Middelmeer. Mit Stand Mai 2022 besteiht de Flotte vun Smartwings Slovakia ut en 18,4 Johr olt Floogtüüch: Smartwings Slovakia. Mehr Biller, Videos oder Audiodateien to’t Thema gifft dat bi Wikimedia Commons. Webpräsenz vun de Smartwings About Smartwings | Smartwings. Afropen an’n 28. April 2019. Ch-aviation - Smartwings Slovakia Fleet Details and History (engelsch), afropen an’n 23. Juli 2022
John Maynard Keynes, 1. Baron Keynes, (Uutsprake:[keɪnz]; * 5. Juni 1883 in Cambridge; † 21. April 1946 in Tilton bi Firle, East Sussex) was een britschen Weerdschopswetenschopper, Mathematiker un Politker. Siene Ideen wandeln de Volksweerdschopsleer van Grund up un nemen dar Inflood up woans Staten weltwied Weerdschops- un Finanspoltik ümsetten. He geld darümme för enen mang den wichtigsten Weerdschopwetenschoppers in’n 20. Jaarhunderd un as de „Vadder van de Makroökonomie“. Siene Schrivten sind de Grundlage för den Stroom binnen de Weerdschopswetenschop, de na enne „Keynesianismus“ heet un ook vandage noch groten Inflood up de weerschopswetenschopliken Theorien över Makrökonomie nimt. Tiedens de Grote Depresschoon in den 1930-er Jaren brochte Keynes ene Revolutschoon in’n Gang, de heel dat Denken över de Weerdschop na ene niege Richte stüürd het. He froog na de Achtergrünne van den Ideen uut de neoklassische Theorie, de dat Denken över de Weerdschop betto bestimmt hadden, un twievel an dat, wat achter Ideen stickt. De neoklassische Theorie see, dat de friege kapitalistsche Markt up korte oder ook middellange Tied, alleen un sunder dat de Staat in de Weerdschop ingript, noog Arbeed för de velen Arbeedbslosen in de Tied schapen könne, wenn de Arbeders man sik daarna richt, wat de Markt
Laozi (chineesch 老子, Lǎozǐ, W.-G. Lao-tzu; * 6. Jhd. v. Chr. in Luyi, Köningriek Chu, vandage Provinz Henan; † 5. Jhd.v. Chr.) was een legendären chineeschen Philosooph, de na de traditschonell Vertellen in’e Tied van de Harvst un Vöörjaarsannalen in de Zhou-Dynastie leve. He is een Denker mang den 100 Scholen dunntomalen, geld för den Begrünner van’n Daoismus un sall dat wichtigste daoistsche Wark, dat Daodejing (道德經, Dàodéjīng), schreven hebben. Ook wenn veel över de Historie van’n olen China nableven is, weet wi meest nix över Laozi. Veel över sien Leven is unklaar. De öllste Born, de Laozi benöömt, sind Vertellens un Legennen. De eerste histoorsche Born find sik in’n Shiji (史記, Shǐjī), wat Sima Qian in’n 1. Jhd. v. Chr. in’e Han-Tied schreev un för dat eerste grote chineesche Historienbook geld. Man Sima Qian schrivt in den Wark sülvenst, dat up de Borns keen groten Verlaat is un he vele gegenstriedige Uutsagen över Laozi funnen het, so dat he sik ook nich seker is, of dat Laozi wörklik gav. De traditschonellen Vertellens het sachtens verscheden histoorsche Personen vermengt, de in’n 4. Jhd. v. Chr. in’n olen China leven. Laozi tellt to den wichtigsten Figuren in de chineesche Kultuur. Vele
De Johannes-Gillhoff-Pries warrt elk Johr an Lüüd vergeven, de bi Literatur, Literaturwetenschop un Publizistik wat toweeg bröcht hebbt. Dat gifft en Fokus op Mekelborg un Nedderdüütschet, de Pries is aver nich an ene Region oder ene Spraak bunnen. He is na den Schriever Johannes Gillhoff nöömt. Gillhoff sien Neffe Gerhard Gillhoff hett em 1978 stift. 1980 hett em denn de Kulturkreis Mekelborg in Hamborg toeerst vergeven. Siet 1993 warrt he vun den Kulturkreis tohoop mit de Gillhoff-Gesellschop vergeven. Vun dor an denn op de Gillhoff-Daag in Glaisin elk Johr in’n Juni. Siet 2006 maakt de Gillhoff-Gesellschop dat alleen. De Pries is mit keen Geldpries verbunnen. Vörslääg för de Priesdregers dröfft de Vörstänn vun Kulturkreis un Gillhoff-Gesellschop un all Lüüd, de em al kregen hebbt, maken. 1980: Otthinrich Müller-Ramelsloh 1982: Ulrich Schacht 1983: Walter Kempowski 1990: Hartmut Brun 1992: Jürgen Borchert 1997: Manfred Brümmer 1998: Ursula Kurz 2001: Günter Pilgrim 2003: Siegfried Neumann 2004: Eberhard Barbi 2005: Joachim Reppmann för sien Forschung to dat Nedderdüütsche in Amerika 2006: Ralf Wendt 2007: Cornelia Nenz 2008: Karl-Heinz Madauß för sien Roman-Reeg Oll Hinning vertellt 2009: Eldon L. Knuth för sien Forschen to dat Utwannern von Mekelbörgers na Amerika 2010: Fathy Batah för sien
Niccolò Machiavelli (Uutsprake: [nikːoˈlo makjaˈvɛlːi]), med vullen Namen Niccolò di Bernardo dei Machiavelli (* 3. Mai 1469 in Florenz; † 21. Juni 1527 ook daar) was een florentinschen Denker, Diplomaat, man ook een Schriever un Dichter. He was veerteggen Jaren lang Amtsdreger in’e Republik Florenz, för de he os Diplomaat unnerwegens was, to’n Bispeel bi de röömsche Kurie un an’n franschen Köningshov. In de Tied het he dat Machtspeel van sienen Konkurrenten nipp un nau bekeken un studeert. Besunders wegen siene Wärke Il Principe (De Först) un I Discorsi sopra la prima deca di Tito Livio (kort: Discorsi) geld he os enen mang den wichtigsten staatsphilosophen Denkers in’e Nutied. Machiavelli versochte in sienen Wärken den Upbo un de Frunktschonen van Macht to undersöken. Daar keek he bi na dat, wat he na siene Ansicht empirsch faststellen konn. Il Principe es besunners wichtig för de Debatte ümme de Machiavellismus. Dat Woord Machiavellismus, dat läter upkamm, is faken een minnächtigen Uutdruck för een Bedrègen, dat plietsch, man up uut es de egen Macht to vergröttern un nich up Moraal un Seedlikheed kikt. Dat Wärk Dell’arte della guerra (Över de Kriegskunst), wat Machivelli sövenst os sien wichtigst Wärk bekeek, het för de Rezeptschoon
Dat Pleistozän (fröher ok Diluvium un manchmol ok Iestietöller nöömt) is de Beteken vun en eerdhistorsche Epoch, de vör ungefäähr 1,8 Millionen Johr anfüng un bit vör 11.500 Johren duert hett. Dormit is dat de vörletzte Epoch in dat Tietöller vun dat Känozoikum, oder nauer seggt in de Subperiood vun dat Quartär, wat de jüngste Afsnitt vun’t Neogen is. Dat Pleistozän weer bestimmt dör den Wessel vun Kolt- un Warmtieten. Dat geev de Elv- (Günz), de Elster- (Mindel), de Saaleiestiet (Riss) un an’n End de letzte Kolttiet: De Wießeliestiet in Noorddüütschland btw. de Würmiestiet in’t Alpenrebeet. As de vörbi weer füng de jüngste Epoch, dat Holozän an, in de wi hüüt noch leevt. Dat Pleistozän warrt noch mol in dree Stopen ünnerdeelt. De Angaven geeft den Stand vun 2000 wedder. De naue Indelen warrt vun de Wetenschopplers noch diskuteert: Ooltpleistozän (Calabrium) vun 1.806.000 bit 781.000 Johren vör vundaag. Middelpleistozän (Ionium) vun 781.000 bit 126.000 Johren vör vundaag. Jungpleistozän (Tarantium) vun 126.000 bit 11.784 Johren vör vundaag. De geoloogschen Vörgäng wiel de Kolt- un Warmtieten in’t Pleistozän hebbt dat Landschapsbild prägt, dat wi hüüt in wiete Deelen vun Europa un Noordamerika hebbt. To’n Anfang vun’t 19. Johrhunnert wüss man al de
Bi’n Film bedüüdt Snitt dat sichten un tohopensetten vun Toon- un Filmmaterial, dormit dorut en komplett Wark warrt. Disse Beteken kuumt dorher, dat Film- un Toonopnahmen op Magnetband oder Zelluloid optekent warrt. Ut dat Band warrt all de Saken rutsneden, de nich bruukt warrt. Dat wat över blifft, warrt denn passend tohopensett. Dorvun warrt denn de fardige Film oder dat fardige Toonstück. De Beroop to disse Arbeid warrt in’n düütschen Spraakruum bi Feernseh- un Filmprodukschonen af un an Cutter nöömt, man en schuulte Beteken is dat nich. Afleddt is dat ut dat Engelsche vun to cut „snieden“. In’n engelschen Spraakruum bruukt man disse Beteken aver nich. Dor warrt "film editor" un editor seggt. De düütsche Beroopsverband Bundesverband Filmschnitt-Editor e.V. bruukt de Beteken Filmeditor un de staatlich acht Utbillnsberoop heet „Film- u. Videoeditor (IHK)“. De Filmeditor sett de Bild- un Toonopnahmen na de Wünsch vun den Speelbaas oder ok in Tosamenarbeid mit em to en sinnvull Eenheit tohopen. Dordör driggt he nich jüst wenig to de künstlerische Gestalten vun en fardig Filmwark bi. De Editor arbeidt in’n Snitt (Sniedruum) mit den Schriever, Speelbaas oder Filmproduzenten tosamen un snackt sik eng mit em af. De Snitt is en Interpretatschoon vun de Bildspraak
Disse Artikel is man blots en Stubben. Du kannst Wikipedia helpen un em verbetern. En Molekül is en lütt Deelken, wat ut tomindst twee Atomen besteiht, tomeist aver ut noch mehr. In en Molekül sünd de Atomen dör kovalent Binnen tosamenholln. Dat Molekül is de lüttste Eenheit vun den Stoff, de togrunnen liggt un sien cheemschen un physikaalschen Egenschoppen bestimmt. Warrt de Atomen, de dat Molekül opboot, splitt, denn ist dat nich mehr de glieke cheemsche Stoff. De meisten Molekülen sünd ut Atomen vun verscheden cheemsch Elementen opboot, man dat kann jüst so ok blots Atomen vun een un dat sülve Element bargen (t. B. H2 oder O2). Molekülen sünd kovalent bunnen. Dat heet, dat sik twee (af un an ok mehr) Elektronen en Energieniveau deelt. Eenfach utdrückt snackt man dorbi vun Elektronenporen. Meist sünd dat Eenfachbinnen twüschen twee Atomens, af un an ok Dubbelbinnen, un sogor Dreefachbinnen gifft dat. Dorbi överlappt nich blots een Elektronenpoor, man twee oder dree. Moleküle sünd tomeist ut Nichtmetallen tosamensett. Af un an speelt aver ok mol en Metall mit. De Atomen in en Molekül sünd keen Ionen, aver liekers gifft dat ok Deelladungen binnen dat Molekül, wenn dat Elektronenpoor vun wegen de Elektronegativität
Francisco Dick Neufeld (* 1971) is en mexikaanschen Politiker. Dick Neufeld is en Mennoniten ut de Mennoniten-Kolonie La Honda in Zacatecas. He güng mit 16 vun de School af un hett op Farmer lehrt. Mit 19 hett he denn in de Meieree anfungen arbeiden un is dor later Manager worrn. He is för de Partei för Natschonale Akschoon den 1. Juli 2007 as Afornten för den XVII. Wahldistrikt (Gegend vun Juan Aldama) in’n Kongress vun Zacatecas intagen. Ünner de Mennoniten geev dat verschillen Menen to sien Kandidatur. De Mennoniten hollt sik vun wegen ehr Religion bi Politik jümmer trüch. Veel Lüüd weren bang, dat sien Amt to veel Verännerung bringt. Siene Stimmen hett he vör allen bi de spaanschen Mexikaners kregen.
Friedrich Nietzsche ([ˈniːtʃə] [ˈniːtsʃə]; 15. Oktober 1844 in Röcken, Provinz Sassen, Preußen; † 25. August 1900 in Weimar, Sassen-Weimar-Iesenack, Düütsch Riek) was een düütschen klassischen Philologen un Philosophen. Nietzsche sien Denken un ook sien Stil gung över de Munster betherto weg un was eerst swaar in ene klassische Disziplin intoornen. Vandage geld he as Begrünner van ene niege pilosoophsche Schole, de Levensphilosophie. Met 24 Jaren kreeg bereep de Universität Basel Nietzsche as Profesorus extraordinarius för klassische Philologie. Eerst was he preußschen Staatsbörger, man nadem dat he in Swiez trocken was, worde he 1869, as he sik sülvenst wünscht hadde, statenloos. Al tein Jaren later gav he wegen siene Gesundheid de Professur up. Nu reise he – up Söök na enen Klima, dat siene verscheden Lieden un Krankheiden millern könne – besunners na Italien un de Swiez. Van sienen 45. Levensjaar (1889) an leed he he unner jümmerto swarer psychschen Stöörnissen, so dat he nich länger arbeiden kunn un unmünnig worde. Siene Beröömtheid, de in’n 1890er Jaren begunn, kreeg he nich meer bewusst mit. Den Rest van sienen Leven brochte he in Plege to, eerst bi siene Modder, denn bi siene Süster, un is 1900 in’n Öller van 55 Jaren doodbleven.
Disse Artikel is man blots en Stubben. Du kannst Wikipedia helpen un em verbetern. Jean-Paul Charles Aymard Sartre (Uutsprake: [ʒɑ̃ˈpɔl saʀtʀ̩]; * 21. Juni 1905 in Paris; † 15. April 1980 ook daar) was een franschen Philosophen, Schriever, Dramatiker un Publizist. He geld för enen mang den wichtigsten existentschlistschen Philosophen un es een under den bekanntesten franschen Intellektuellen in’n 20. Jaarhunderd. De Philosoophssche un der Schrieversche Simone de Beauvoir was lange Jare siene Partnersche. 1964 wurr hüm de Nobelpries för Literatur tospraaken. L’image dans la vie psychologique. Rôle et Nature. Mémoire présenté pour l’obtention du Diplôme d’Études Supérieures de Philosophie 1926–1927. Sous la direction du Professeur Henri Delacroix, in Sartre inédit : le mémoire de fin d’études (1927), dans Études sartriennes, dir. G. Dassonneville, 22, 2018, pp. 43–246. La Nausée (1938) Le Mur (1939) Les Chemins de la liberté L'Âge de raison (1945) Le Sursis (1945) La Mort dans l'âme (1949) Bariona, ou le Fils du tonnerre (1940) Les Mouches (1943) Huis clos (1944) La Putain respectueuse (1946) Morts sans sépulture (1946) Les Mains sales (1948) up Platt: Nich to brüken van Annedore Christians L'Engrenage (1948) Le Diable et le Bon Dieu (1951) Kean (1953) Nekrassov (1955) Les Séquestrés d'Altona